21 A ga o leboge Jehofa yo o re neileng tsholofelo e e tlhomameng ya tsogo? Dikwalo di re tlhomamisetsa jaana: “Bona! Mogope wa Modimo o mo bathong, mme o tla aga le bone, mme ba tla nna batho ba gagwe. Mme Modimo ka boene o tla nna le bone. Mme o tla phimola dikeledi tsotlhe mo matlhong a bone, mme loso lo tla bo lo seyo, le fa e le khutsafalo le fa e le selelo le fa e le botlhoko di tla bo di sa tlhole di le gone. Dilo tsa pele di fetile.” Tsholofelo eo e e itumedisang e ne ya bolelelwa moaposetoloi Johane yo o ikanyegang go twe: “Kwala, ka gonne mafoko ano a a ikanyega e bile a boammaaruri.” Ke mang yo o neng a naya Johane tshenolo eno e e tlhotlheleditsweng? Ke Jesu Keresete yo o tsositsweng.—Tshen. 1:1; 21:3-5. Bareri ba ba neng ba sa tswe mo Massachusetts ba ne ba itsenya mo kotsing. Balaodi ba ne ba leleka moreri mongwe wa setlhopha sa Ba-Quaker yo o neng a bidiwa Mary Dyer, gararo; mme nako le nako fa ba mo lelekile o ne a boa a bo a tswelela go tlhalosa dilo tse a di dumelang. Ba ne ba mo kaletsa kwa Boston ka June 1, 1660. Go bonala Phillip Ratcliffe a ile a lebala bosetlhogo jo baeteledipele ba Ba-Puritan ba neng ba tshwara baganetsi ka jone. Ka gonne o ne a bediwa ka seme a bo a fiwa faene ka ntlha dipuo tsa gagwe tse di kgatlhanong le puso le kereke ya Salem. Mme go dira gore a se ka a tlhola a lebala, ba ne ba mo kgaola ditsebe pele ga ba mo golola. Go se amogele ditumelo tsa batho ba bangwe ga Ba-Puritan go ne ga koba batho kwa Massachusetts mme seo sa dira gore go nne le dikolone tse dingwe.